แฟนช่วยตัวเองเมื่อคืน.....ตอนเที่ยงมีเพศสัมพันธ์หลังจากหมดประจำเดือนได้2วัน ไม่ได้ป้องกัน ไม่เสร็จไม่ได้หลั่งอสุจิ มีเเต่น้ำหล่อลื่นของผู้ชายที่เข้าไปค่ะ กินยาคุมฉุกเฉินภายใน72 ชม. จะมีโอกาสท้องอยู่ไหมค่ะ
สวัสดีค่ะ หากได้มีการหลั่งน้ำอสุจิไปตั้งแต่กลางคืน แล้วเพิ่งมามีเพศสัมพันธ์ตอนเที่ยง อสุจิก็ไม่น่ามีตกค้างอยู่ในท่อปัสสาวะแล้ว ดังนั้น เมื่อมีการสอดใสอวัยวะเพศเข้าไปในช่องคลอด โดยที่ไม่มีการหลั่งน้ำอสุจิเกิดขึ้น มีแค่น้ำหล่อลื่นออกมา โอกาสที่จะตั้งครรภ์ก็ไม่มีค่ะ และไม่จำเป็นต้องทานยาคุมฉุกเฉินไป แต่หากได้ทานไปแล้ว หลังจากนี้ไปประมาณ 1 สัปดาห์ อาจมีเลือดออก ซึ่งเป็นผลจากยาคุมฉุกเฉินได้ค่ะยาคุมฉุกเฉินนั้น ไม่ควรใช้บ่อยๆ โดยไม่จำเป็น เพราะจะมีผลทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติได้ค่ะ หากจะมีเพศสัมพันธ์ ก็ควรใช้ถุงยางอนามัยป้องกัน หรือใช้ยาคุมกำเนิดแบบรายเดือน ยาฉีดคุมกำเนิด แผ่นแปะคุมกำเนิด เป็นต้นค่ะ